Deitsch is laut'm Artike 8 vo da Bundesvafossung (Bundesvafossungsgsetz/B-VG vo 1920) de Stootssprooch vo da Republik Esterreich. 's Esterreichische Deitsch - a hochsproochliche nazionaale Standardvarietät vo da plurizentrischen Deitschen Sprooch - is sozusong d' Muadersprooch vo epper 98 % vo de esterreichischen Stootsbyrger. 's esterreichische Hochdeitsch unterscheidt se im Wortschotz und da Aussprooch, ower aa durch grammatikalische Bsunderhiten vom Hochdeitschen des in Deitschlånd, da Schweiz, Luxmburg, Liachtenstaa oder åndre Deitsche Sproochgebite gredt werd. 's Esterreichische Werterbuach, in dem da Wortschotz zåmmgfosst is, is 1951 vom Unterrichtsministerium iniziird worn und steet seidher ois åmtlichs Reeglwerk ywerm Duden.